Un accident rutier s-a produs sâmbătă după-amiaza pe Autostrada A1, între Deva și Orăștie. În eveniment au fost implicate o autocisternă și un autoturism cu platformă. În urma accidentului, șoferul autocisternei a ajuns la spital.
Potrivit ISU Hunedoara, pompierii Detașamentului Deva au fost solicitați să intervină la un accident rutier care a avut loc pe autostrada A1, km. 362, sens de mers Timișoara – Sibiu.
La fața locului au fost mobilizate o autospecială de stingere, o autospecială de descarcerare și două echipaje SMURD, dintre care unul cu medic.
În accident au fost implicate o autocisternă care transporta acid acetic (oțet) și un autoturism cu o platformă pe care era transportat un microbuz.
În urma evenimentului, conducătorul autocisternei a necesitat îngrijiri medicale și ulterior a fost transportat la UPU Deva pentru investigații suplimentare.
Cele patru persoane care se aflau în autoturism nu au fost rănite.
Pompierii militari au acționat pentru asigurarea măsurilor de preîntâmpinare a izbucnirii incendiilor în astfel situații și pentru sablarea carosabilului, întrucât au existat scurgeri de combustibil.
Circulația pe tronsonul Deva – Orăștie se desfășoară pe o singură bandă.
Urmăriți Alba24.ro și pe Google News
Dacă ți-a plăcut articolul: